মুর্শিদাবাদ জেলা
মুর্শিদাবাদ জেলা পূর্ব ভারতের পশ্চিমবঙ্গ রাজ্যের মালদা বিভাগের একটি জেলা। এই জেলার মধ্য দিয়ে ভাগীরথী নদী বয়ে গিয়ে জেলাকে দুভাগে ভাগ করেছে। নদীর পশ্চিমের অংশ রাঢ় ও পূর্বের অংশ বাঘিড়া নামে পরিচিত। ৫.৩১৪ বর্গ কিলোমিটার (২,০৬২ বর্গ মাইল) আয়তনের এলাকা এবং ৭১.০২ লক্ষ জনসংখ্যা থাকায় এটি একটি জনবহুল জেলা। মুর্শিদাবাদ ভারতের নবমতম (ভারতের ৬৪১টি জেলার মধ্যে) জনবহুল জেলা। এই জেলার সদর দপ্তর বহরমপুর শহরে অবস্থিত।
বাংলার নবাব মুর্শিদ কুলি খানের নাম অনুসারে মুর্শিদাবাদ শহর এবং জেলার নামকরণ হয়েছে। এটি নবাবী আমলে বাংলার (বর্তমানে বিহার, ঝাড়খণ্ড, ওড়িশা, পশ্চিমবঙ্গ এবং বাংলাদেশ) প্রশাসনিক কেন্দ্র ছিল।
মুর্শিদাবাদ জেলা 23º43' উঃ ও 24º52' উঃ অক্ষাংশ এবং 87º49' পূঃ ও 88º44'পূঃ দ্রাঘিমাংশের মধ্যে অবস্থিত।
পশ্চিমবঙ্গের মধ‍্যভাগে অবস্থিত এই জেলাটি অনেকটা ত্রিভূজের অনুরূপ আকৃতিবিশিষ্ট।
এই জেলার উত্তরে মালদহ জেলা ও বাংলাদেশের চাঁপাইনবাবগঞ্জ জেলা, উত্তর-পূর্বে বাংলাদেশের রাজশাহী জেলা, দক্ষিণে নদীয়া জেলা, দক্ষিণ-পশ্চিমে পূর্ব বর্ধমান জেলা, পশ্চিমে বীরভূম জেলা এবং উত্তর-পশ্চিমে ঝাড়খণ্ডের পাকুড় জেলা অবস্থিত ৷
মুর্শিদাবাদ জেলা পাঁচটি মহকুমা নিয়ে গঠিতঃ বহরমপুর, ডোমকল, লালবাগ, কান্দী ও জঙ্গীপুর। পৌরসভা এলাকা বাদে, প্রতিটি মহকুমায় একাধিক সমষ্টি উন্নয়ন ব্লক রয়েছে যা আবার গ্রামীণ এলাকা এবং আদমশুমারি শহরে বিভক্ত।
বহরমপুর সদর মহকুমাঃ
বহরমপুর ও বেলডাঙ্গা পৌরসভা এবং বহরমপুর, বেলডাঙ্গা- ১, বেলডাঙ্গা- ২, হরিহরপাড়া ও নওদা সমষ্টি উন্নয়ন ব্লক নিয়ে গঠিত।
ডোমকল মহকুমাঃ
ডোমকল, রানিনগর- ১, রানিনগর- ২ ও জলঙ্গী সমষ্টি উন্নয়ন ব্লক নিয়ে গঠিত।
লালবাগ মহকুমাঃ
মুর্শিদাবাদ পৌরসভা ও জিয়াগঞ্জ-আজিমগঞ্জ পৌরসভা এবং মুর্শিদাবাদ-জিয়াগঞ্জ, ভগবানগোলা- ১, ভগবানগোলা- ২, লালগোলা ও নবগ্রাম সমষ্টি উন্নয়ন ব্লক নিয়ে গঠিত।
কান্দী মহকুমাঃ
কান্দি পৌরসভা এবং কান্দি, খড়গ্রাম, বড়ঞা, ভরতপুর- ১ ও ভারতপুর- ২ সমষ্টি উন্নয়ন ব্লক নিয়ে গঠিত।
জঙ্গীপুর মহকুমাঃ
জঙ্গিপুর ও ধুলিয়ান পৌরসভা এবং রঘুনাথগঞ্জ-১, রঘুনাথগঞ্জ- ২, সুতি- ১, সুতি-২, সামশেরগঞ্জ, সাগরদিঘী ও ফারাক্কা সমষ্টি উন্নয়ন ব্লক নিয়ে গঠিত।
জেলার বেশিরভাগ জনগোষ্ঠী বাংলাভাষায় কথা বলে। কথ্য উপভাষাটি (রাঢ়ি উপভাষা) কম-বেশি দক্ষিণ বঙ্গের মতো, তবে কিছুটা আঞ্চলিক প্রভাব লক্ষ্য করা যায় । বাংলা ভাষার একটি ছোট উপভাষা, মালদাইয়া (জঙ্গিপুরী, শেরশাহবাদিয়া নামেও পরিচিত) জেলার জঙ্গিপুর মহকুমার জনসাধারণের মধ্যে বহুল প্রচলিত। এছাড়াও, বাংলা ভাষার দ্বারা প্রভাবিত হিন্দি-উর্দু ভাষার একটি কথ‍্যভাষা, খোট্টা ভাষা ( মালদহ, মুর্শিদাবাদ ও বীরভূমের কিছু অঞ্চলে এবং এছাড়াও মেদিনীপুরের কিছু অংশে প্রচলিত) জেলার উত্তরাংশের কিছু এলাকায় (বিশেষত ফারাক্কা, সামসেরগঞ্জ, সুতি, জঙ্গীপুর এলাকায়) ক্ষুদ্র জনগোষ্ঠীর মধ্যে প্রচলিত।
মুর্শিদাবাদের জেলা পাঁচটি মহকুমায় বিভক্তঃ
১. বহরমপুর সদর
২. কান্দী
৩. জঙ্গীপুর
৪. লালবাগ
৫. ডোমকল
মুর্শিদাবাদ জেলায় ২7টি থানা আছেঃ
◻ সদর সার্কেলের থানা সমূহ (7টি)◻ লালবাগ সার্কেলের থানা সমূহ (৬টি)◻ কান্দী সার্কেলের থানা সমূহ (৫টি)◻ জঙ্গীপুর সার্কেলের থানা সমূহ (৫টি)◻ ডোমকল সার্কেলের থানা সমূহ (৪টি)মুর্শিদাবাদ জেলায় ব্লক রয়েছে ২৬টি:-
মুর্শিদাবাদ জেলায় ৮ টি পৌরসভা আছেঃ
১. বহরমপুর
২. কান্দী
৩. মুর্শিদাবাদ
৪. জিয়াগঞ্জ-আজিমগঞ্জ
৫. জঙ্গীপুর
৬. ধুলিয়ান
৭. বেলডাঙ্গা
৮. ডোমকল▪ আলিগড় মুসলিম বিশ্ববিদ্যালয় (মুর্শিদাবাদ কেন্দ্র), আহিরণ
▪ কৃষ্ণনাথ কলেজ, বহরমপুর
▪ শ্রীপৎ সিং কলেজ, জিয়াগঞ্জ
▪ কান্দি রাজ কলেজ, কান্দী
▪ জঙ্গিপুর কলেজ, জঙ্গীপুর
▪ প্রফেসর সৈয়দ নুরুল হাসান কলেজ, ফরাক্কা
▪ দুঃখুলাল নিবারণ চন্দ্র কলেজ, অরঙ্গাবাদ
▪ নুর মোহাম্মদ স্মৃতি মহাবিদ্যালয়, ধুলিয়ান
▪ মোজাফ্ফর আহমেদ মহাবিদ্যালয়, সালার